open-index/open-wikipedia-markdown huggingface dataset:
Kuotolanjärvi

**Kuotolanjärvi**  on Kanta-Hämeessä Janakkalan kirkonkylän lähellä sijaitseva järvi.

## Maantietoa
Järven pinta-ala on 28&nbsp;hehtaaria ja se on 850&nbsp;metriä pitkä ja 350&nbsp;metriä leveä. Järvi on Räikälänjoen läpivirtausjärvi, jota voidaan myös pitää joen järvimäisenä laajentumanakin. Se sijaitsee alavan maan alueella ja sen ympäristössä on vain yksi mäki Lystinmäki. Sen rantaviivan pituus on 5,0&nbsp;kilometriä ja sen rannat ovat soistunutta rantametsää tai joissakin kohdin peltomaata. Järven itärannalla on tiheä vapaa-ajan asuntojen rakennuskanta. Samassa yhteydessä sijaitsee myös Pappilanranta, jossa on yleinen uimaranta. Yläpuolisen noin 400 metriä pitkän Kesiäisjoen ylittävät sekä seututie 130 että valtatie 3.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 79,4&nbsp;metriä mpy., mikä on sama kuin yläpuolisella Viralanjärvellä ja alapuolisella Kernaalanjärvellä. Järven pohjoisrantaan laskee lyhyt pelto-oja Santasillanoja.

## Historiaa
Vuoden 1855−1856 Kalmbergin kartastossa järvellä ei ollut karttanimeä ja sen rannat oli raivattu niityiksi muualla paitsi lounaassa, missä sijaitsi Kuotalan talon pellot. Järven itäpuolella sijaitsi pappila ja tien toisella puolella kirkko. Vuoden 1962 peruskartassa Viralanjärvestä Kuotolanjärveen johtavaa jokea kutsuttiin Kesiäisjoeksi. Vuoden 1979 kartassa oli merkitty leirikeskus.

## Lähteet
Lähdelammi

**Lähdelammi**  on Kanta-Hämeessä Janakkalassa Viralan kylän lähellä sijaitseva pieni järvi.

## Maantietoa
Järven pinta-ala on 15&nbsp;hehtaaria ja se on 550&nbsp;metriä pitkä ja 400&nbsp;metriä leveä. Sen rantaviivan pituus on 1,5&nbsp;kilometriä ja sen rannat ovat alavaa metsämaata. Pohjoisessa sijaitsee maatalon pellot ja sen rannoille on rakennettu neljä vapaa-ajan asuntoa.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,6&nbsp;metriä mpy. Sen pohjoisrantaan laskee Karanoja, joka tuo Hämeenlinnan puolelta Karanojanummella sijaitsevan jätteenkäsittelylaitoksen luota vesiä. Järven laskuoja on Koskelanoja, joka laskee parin kilometrin päässä Viralanjärven Palsanlahteen.

## Historiaa
Vuoden 1855−1856 Kalmbergin kartastossa järvi oli asumaton, mutta sen ympäristön suot sekä Karalanojan että Koskelanojan puronvarret oli raivattu niitylle. Vuoden 1962 peruskartassa ei järven rannassa ollut vielä mökkejä, mutta vuoden 1979 kartassa ne olivat jo olemassa.

## Lähteet
Kuuslammi (Janakkala)

**Kuuslammi**  on Kanta-Hämeessä Janakkalassa sijaitseva lähes umpeen kasvanut lampi.

## Maantietoa
Lammen pinta-ala on 0,1&nbsp;hehtaaria ja sekosteikkoalue on 950&nbsp;metriä pitkä ja 500&nbsp;metriä leveä. Se on kuivatettu järvi, josta on jäljellä kosteikon keskellä sijaitseva lampi, jonka rantaviivan pituus on 100&nbsp;metriä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Lammen vedenpinnan korkeus on 89,2&nbsp;metriä mpy. Järvi laskee nykyään Koskenjokeen.

## Historiaa
Vuoden 1855−1856 Kalmbergin kartastossa sen nimi kirjoitettiin ”Kuuslampi”. Se oli suolla sijaitseva lampi, joka oli nykyisen kosteikon kokoinen lampi. Se laski alun perin Suojärveen, mutta järvenlaskun aikana sille kaitettiin laskuoja Viralanjärveen. Uusi laskuoja näkyy vuoden 1962 peruskartassa ja järvi on vuoden 1979 kartassa merkitty jo suoksi.

## Lähteet
Koskenjoki (Janakkala)

**Koskenjoki**  tai myös **Koskenjärvi**  on Kanta-Hämeessä Janakkalassa Myllynkylän lähellä sijaitseva tekojärvi. Se on syntynyt, kun Koskenjoki on padottu vedenpinnan nostamiseksi.

## Maantietoa
Tekojärven pinta-ala on 3,5&nbsp;hehtaaria ja se on 1,8&nbsp;kilometriä pitkä ja 50&nbsp;metriä leveä. Sen pato sijaitsee Myllykylässä ja tekojärvi ulottuu Lanakoskelle asti. Järven rantaviivan pituus on 1,4&nbsp;kilometriä ja sen rannat ovat pääasiassa metsämaata. Myllykylän pellot ulottuvat tekojärven rantaan asti.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on yli 85,2&nbsp;metriä mpy.

## Historiaa
Vuoden 1855−1856 Kalmbergin kartastossa tekojärveä ei vielä esiinny, mutta vuoden 1962 peruskartassa se oli nykyisenlaisena olemassa.

## Lähteet
Viralanjärvi

**Viralanjärvi**  on Kanta-Hämeessä Janakkalassa Viralan kylän lähellä sijaitseva järvi.

## Maantietoa
Järven pinta-ala on 118&nbsp;hehtaaria ja se on 2,8&nbsp;kilometriä pitkä ja 500&nbsp;metriä leveä. Järvi on kapea ja se asemoituu luode-kaakko-suuntaisesti. Järven luoteinen pää on Palsanlahti ja kaakkoinen pää Kirsta. Sen rantaviivan pituus on 7,3&nbsp;kilometriä ja kartan mukaan noin puolet rannoista ovat peltomaata ja loput metsämaata. Luoteispäässä sijaitsee Viralan kylä, mutta muuten on asutus haja-asutusta. Vapaa-ajan asuntoja on lähes 30. Kaakkoispäässä sijaitsee Viralan kartano.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, jonka Räikälänjoen alaosan alueeseen järvi kuuluu. Järven vedenpinnan korkeus on 79,4&nbsp;metriä mpy.

Järveen laskee sen luoteispäähän Koskenjoki, joka on Suojärven laskujoki ja se johtaa Jokilanjoen tuoman veden eteenpäin. Sen luoteispäähän laskee myös Koskelanoja, joka on Lähdelammin laskuoja. Viralanjärvestä laskee lyhyt Kesiänjoki Kuotolanjärveen, joka vuorostaan laskee Räikälänjokea myöten Kernaalanjärveen.

## Historiaa
Vuoden 1855−1856 Kalmbergin kartastossa sen kaakkoispäässä sijaitsi ”Wiralan” kylä, jonka pellot ulottuivat rantaan saakka. Muut rannat olivat niittyjä tai metsämaata. Luoteispään niittyjen takana sijaitsi muutama torppa. Vuoden 1979 peruskartassa oli järven luoteispäähän perustettu leirintäalue. Vielä vuoden 1989 kartassa Kesisäisjoen ylitti vanha Hämeenlinnan valtatie, mutta sen jälkeen sen rinnalle oli rakennettu moottoritie.

## Lähteet
FC Progrès Niederkorn

**Football Club Progrès Niederkorn** on jalkapalloseura Niedekornin kaupungista, Differdangen kunnasta. Seura pelaa Luxemburgin pääsarjassa Kansallisessa divisioonassa. Maan mestaruuden Niederkorn on voittanut kolmesti: 1952–53, 1977–78 ja 1980–81. Luxemburgin cupin se on voittanut neljästi: 1932–33, 1944–45, 1976–77 ja 1977–78.

## Lähteet
Talmont-sur-Gironde

**Talmont-sur-Gironde** on Ranskan kunta Uuden-Akvitanian alueella Charente-Maritimen departementissa. Gironden estuaarin pohjoisrannalla sijaitsevan kunnan asukasluku vuonna 2014 oli 105. Kunta kuuluu departementissaan Saintonge Estuairen kantoniin Saintesin arrondissementissa.

Talmont-sur-Gironde kuuluu kauneimpien ranskalaiskylien järjestöön *[[Les Plus Beaux Villages de France]]*, johon kuuluu neljä muutakin Charente-Maritimen kylää.

## Lähteet

## Aiheesta muualla
KV1

**KV1** voi tarkoittaa muun muassa seuraavia asioita:

* Musiikkteoksen numeroa
:* Köchelin luettelon (KV) mukainen Mozartin ensimmäisten pianoteosten numero (KV1)
* KV1, Kuninkaiden laakson hauta numero 1 eli Ramses VII:n hauta
* Tuotenimen tai -sarjan lyhenteenä
:* Jackson King V kitarasarjan kitaramalli KV1
:* Kliment Vorošilov -panssarivaunusarjan (KV) panssarivaunumalli KV1
FK Dinamo Brest

**FK Dinamo Brest** (, ) on jalkapalloseura Brestin kaupungista. Seura pelaa Valko-Venäjän korkeimmalla sarjatasolla Valko-Venäjän jalkapalloliigassa. Seura on voittanut Valko-Venäjän Cupin kolmasti: 2006–07, 2016–17 ja 2017–18.

## Saavutukset
* Valko-Venäjän korkein liiga: –
* Valko-Venäjän cup: 2007, 2017, 2018
* Valko-Venäjän supercup: 2018, 2019

## Lähteet
Angles-sur-l’Anglin

**Angles-sur-l’Anglin** on Ranskan kunta Uuden-Akvitanian alueella Viennen departementin itärajalla. Asukasluku vuonna 2014 oli 384. Kunta kuuluu departementissaan Montmorillonin kantoniin Montmorillonin arrondissementissa.

Nimensä mukaisesti Anglin-joen varrella sijaitseva Angles-sur-l’Anglin kuuluu kauneimpien ranskalaiskylien järjestöön *[[Les Plus Beaux Villages de France]]*. Kunnan nähtävyyksiin kuuluvat Roc-aux-Sorciersin kalliomaalaukset.

## Lähteet

## Aiheesta muualla
Transformers: The Last Knight (soundtrack)

**Transformers: The Last Knight – Music from the Motion Picture** on 21. kesäkuuta 2017 ilmestyneen yhdysvaltalaisen elokuvan *[[Transformers: Viimeinen ritari]]* sävellyksiä sisältävä soundtrack. Sävellykset on tehnyt Steve Jablonsky. Toisin kuin aiempien *[[Transformers (elokuvasarja)|Transformers]]*-elokuvien sävellykset, näiden kesto oli yli kaksi tuntia.

## Kappaleet

## Lähteet
GP3 Britannian Grand Prix 2014

**GP3 Britannian Grand Prix 2014** oli GP3-kauden 2014 kolmas osakilpailu, joka ajettiin 5.–6. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

Lauantain kilpailun voittoon ajoi Koiranen GP -tallin kuljettaja Jimmy Eriksson. Sunnuntain kilpailun voitti Status Grand Prix -tallin Richie Stanaway.
Micral N

**Micral N** oli ensimmäinen kaupallisesti saatava mikroprosessoriin perustuva mikrotietokone, joka ei ollut rakennussarja.

Tietokoneen kehitys alkoi vuonna 1972 Pariisin lähiössä, jossa François Gernelle, Alain Lacombe ja Jean-Claude Beckmann kehittivät sitä. Gernelle patentoi tietokoneen ratkaisuja eri maissa.
Ensimmäinen yksilö toimitettiin tammikuussa 1973 INRA:lle. Tietokone kaupallistettiin helmikuussa 1973 R2E-yhtiössä, jonka Gernelle ja Andre Truong olivat perustaneet vuonna 1972. 

Tietokoneessa on Intel 8008-suoritin  taajuudella.

Tietokoneelle julkaistiin myöhemmin Intel 8080-suorittimeen perustuvat seuraajat Micral G ja Micral S. Micral&nbsp;M oli moniprosessointimalli.

Vuonna 1981 R2E-yhtiön osti Groupe Bull. R2E myi Micral-tietokoneita noin . Niitä käytettiin enimmäkseen teollisuudessa kuten teollisten prosessien ohjauksessa. Micral-tuoteperheestä tuli sittemmin IBM PC -yhteensopivien tietokoneiden perhe.

## Lähteet
GP3 Unkarin Grand Prix 2014

**GP3 Unkarin Grand Prix 2014** oli GP3-kauden 2014 viides osakilpailu, joka ajettiin 26.–27. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi Status Grand Prix -tallin kuljettaja Richie Stanaway. Sunnuntain kilpailun voitti Arden International -tallin Patric Niederhauser.
Kenbak-1

**Kenbak-1** on John Blankenbakerin kehittämä henkilökohtainen tietokone, joka on julkaistu vuonna 1971. Konetta pidetään ensimmäisenä kaupallisesti saatavana henkilökohtaisena tietokoneena.

Tietokone ei vielä käyttänyt mikroprosessoria, mutta ei ollut myöskään rakennussarja. Tietokone käytti 132 mikropiiriä. Tietokoneessa oli 256 tavua muistia.

Blankenbaker kehitti tietokoneen työskennellessään autotallissaan ja kone tuli myyntiin syyskuussa 1971. Blankenbaker halusi tietokoneesta halvan ja sen piti olla tallennetun ohjelman tietokone John von Neumannin periaatteiden mukaan. Tietokone oli suunnattu opetuskäyttöön ja alan ammattilaisille. Tavoitteena oli  hinta. Tietokone maksoi  ja sitä myytiin noin 40 kappaletta pääasiassa kouluihin.

Kenbak-yhtiö lopetti vuonna 1973.

## Katso myös
* Altair 8800
* Micral N

## Lähteet
Deborah Levy

**Deborah Levy** (s. 1959 Johannesburg, Etelä-Afrikka) on brittiläinen kirjailija ja runoilija. Hänen näytelmiään on esittänyt muun muassa Royal Shakespeare Company, ja hänen romaaninsa *Uiden kotiin* (*Swimming Home*, 2011) ja *Hot Milk* (2016) olivat kumpikin Booker-finalisteja.

## Elämä ja kirjallinen tuotanto
Levyn perhe muutti isän poliittisen vankeuden jälkeen Etelä-Afrikasta Lontooseen vuonna 1968. Hän opiskeli Dartington College of Artsissa ja ryhtyi vuonna 1981 kirjoittamaan näytelmiä. Vuonna 1986 julkaistiin hänen ensimmäinen romaaninsa, *Beautiful Mutants*, ja seuraavina vuosina Levy julkaisi vielä muutaman romaanin, minkä jälkeen alkoi äitiyden myötä pidempi kirjallinen hiljaiselo. Vuonna 2011 julkaistu *Swimming Home* nousi Booker-ehdokkaaksi, ja sen jälkeen myös Levyn vanhemmista teoksista on alettu ottaa uusintapainoksia.

## Teoksia
**Romaanit**
* *Beautiful Mutants*, 1989
* *Swallowing Geography*, 1993
* *The Unloved*, 1994
* *Billy & Girl*, 1999
* *Uiden kotiin*, 2016 (*Swimming Home*, 2011)
* 
* 

;Living Autobiography -trilogia
* 
* 
* 

**Novellikokoelmia**
* *Pillow Talk in Europe and Other Places*, 2004
* *Black Vodka*, 2013.

## Lähteet

## Aiheesta muualla
* The Guardian: Powerful novel of interior life
* The Guardian: Unnerving novel of anxiety and control
GP3 Saksan Grand Prix 2014

**GP3 Saksan Grand Prix 2014** oli GP3-kauden 2014 neljäs osakilpailu, joka ajettiin 19.–20. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.

Lauantain kilpailun voittoon ajoi ART Grand Prix -tallin kuljettaja Marvin Kirchhöfer. Sunnuntain kilpailun voitti Arden International -tallin Jann Mardenborough.
Sony SMC-70

**Sony SMC-70** oli Sonyn valmistama mikrotietokone, joka julkaistiin vuonna 1982. Tietokone oli ensimmäinen, jossa käytettiin 3,5 tuuman levykettä.

Myynti alkoi Yhdysvalloissa lokakuussa 1982 ja Japanissa 1. joulukuuta 1982. Tietokone pystyi näyttämään japanilaisia merkkejä kanji-merkkien merkkimuistilla.

Tietokone oli suunnattu ammattikäyttöön.

Tietokoneelle julkaistiin kehittyneempi malli **SMC-70G** (1984), jossa oli *genlock* videokuvan ja tietokonekuvan synkronointiin.

## Tekniset tiedot
Tietokoneen tekniset tiedot:
* Suoritin: Zilog Z80A
* RAM-muisti: 64 kt
* ROM: 48 kt
* 32 kt grafiikkamuistia
* 6 kt merkkimuistia

## Lähteet

## Aiheesta muualla
* SMC-70  - Kuvia ja muuta tietoa
Jeremy Northam

**Jeremy Northam** (s. 1. joulukuuta 1961 Cambridge, Englanti) on englantilainen näyttelijä. Hän on esiintynyt muun muassa elokuvissa *[[Emma (vuoden 1996 elokuva)|Emma]]*, *[[Gosford Park]]* ja *[[Tristram Shandy: Herrasmiehen paljastukset]]*. Hän on myös esittänyt Thomas Morea televisiosarjassa *[[Tudors]]* ja Anthony Edeniä sarjassa *[[The Crown (televisiosarja)|The Crown]]*.

## Ura

Northam opiskeli näyttelemistä Bristol Old Vic Theatre School -teatterikoulussa. 

1980-luvun lopussa ja 1990-luvulla Northam esiintyi National Theatren ja Royal Shakespeare Companyn tuotannoissa. Hän oli muun muassa Daniel Day-Lewisin sijaisnäyttelijä Hamletin pääroolissa. Hän sai vuonna 1990 parhaan tulokkaan Olivier-palkinnon näytelmästä *The Voysey Inheritance*.

Hänen ensimmäinen merkittävä roolinsa Hollywood-elokuvassa oli vuoden 1996 elokuvassa *[[The Net – verkko kiristyy]]*, jossa hänen vastanäyttelijänään oli Sandra Bullock.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Palle Hardrup

**Palle Wischmann Hardrup** (3. joulukuuta 1922 Kööpenhamina – 6. maaliskuuta 2012 Kööpenhamina) tunnetaan Tanskassa 50-luvulla sattuneesta Hypnoosimurhat-tapauksesta. Hardrup teki 29. maaliskuuta vuonna 1951 aseellisen ryöstön kööpenhaminalaiseen pankkiin ampuen pankkivirkailijan sekä pankin johtajan hengiltä. Silminnäkijät ohjasivat poliisit Hardrupin jäljille, ja tämä jäi nopeasti kiinni. Hardrup antautui ilman vastarintaa. 

Hardrupia epäiltiin myös hieman aiemmin tapahtuneesta toisen pankin ryöstöstä, mutta saalista ei ikinä löydetty eikä aiempaa ryöstöä pystytty todistamaan Hardrupin tekemäksi. 

Hardrupin lisäksi tapauksesta tuomittiin Tanskan korkeimman oikeuden päätöksellä toinenkin mies, Bjørn Schouw Nielsen. Korkein oikeus katsoi, että Nielsen oli hypnotisoinut Palle Hardrupin tekemään rikokset. Nielsen tuomittiin elinkautiseen vankeusrangaistukseen, kun taas Hardrup suoritti tuomionsa vankimielisairaalassa. Molemmat vapautettiin, toisistaan riippumatta, vuonna 1967. 

Hypnoosimurhien tutkintaa johti Roland Olsen. 
## Hypnoosimurhien taustaa
 
*Pääartikkeli: [[Hypnoosimurha|Hypnoosimurhat]]*

Toisen maailmansodan ja Tanskan natsimiehityksen aikana Palle Hardrup toimi ns. Hipo-miehenä. Hipo eli Hilfspolitzei oli saksalaisten miehittäjien alaisuudessa toiminut vapaaehtoisten tanskalaisten joukko, joka mm. ilmiantoi ja otti kiinni vastarintamiehiä. Sodan jälkeen Hardrup tuomittiin maanpetturuudesta vankeuteen. 

Hardrup suoritti rangaistustaan Horsensin vankilassa, jossa hän tutustui sellitoveriinsa Bjørn Schouw Nielseniin. Molemmat olivat kiinnostuneita hypnoosista, joogasta sekä itämaisesta filosofiasta. Hardup kertoi Hypnoosimurhien oikeudenkäynnissä olleensa varma, että Nielsen oli hypnotisoinut hänet tekemään ryöstön ja tapot vuonna 1951. Bjørn Schouw Nielsen teki itsemurhan syankaliumilla vuonna 1974.

## Murhien jälkeen

Vapautumisensa jälkeen Hardrup vaihtoi nimensä Palle Wischmanniksi poistaen kaikki siteet vanhaan elämäänsä. Edes hänen viimeinen tyttöystävänsä ei tiennyt hänen rikostaustastaan.

Hypnoosimurhista on tehty *The Guardian Angel* -niminen elokuva, joka tuli teatterilevitykseen vuonna 2018. Palle Hardrupia esittää Cyron Melville. Elokuvan ohjasi Arto Halonen, joka tapasi Hardrupin vuonna 1997 ja on yksi harvoista häntä haastattelemaan päässeistä ihmisistä. Elokuvassa näyttelee myös Pilou Asbæk, jonka roolihahmo Anders Olsen perustuu Hypnoosimurhia tutkineeseen rikostutkija Roland Olseniin, sekä Josh Lucas, joka näyttelee Bjørn Schouw Nielseniä. Elokuvan suomalaisnäyttelijöitä ovat Sara Soulié, Pamela Tola sekä Mikko Nousiainen.

## Lähteet
L/A Elektra

**L/A Elektra** on Paraisten ja Nauvon välillä liikennöivä hybridilautta. Lautta aloitti liikennöintinsä kesäkuussa 2017. Se  on valmistettu Puolan Gdyniassa S.A. Cristin telakalla. Elektran Sisarena Paraisten ja Nauvon välillä kulkee lautta-alus Altera.

Elektraa voidaan sähkökäytön lisäksi ajaa dieselmoottorilla. Pelkästään sähköä ei välttämättä voida käyttää hankalien jääolosuhteiden vuoksi. Tavoite on kuitenkin hoitaa 98&nbsp;% liikenteestä sähköllä.

## Lähteet
GP3 Italian Grand Prix 2014

**GP3 Italian Grand Prix 2014** oli GP3-kauden 2014 seitsemäs osakilpailu, joka ajettiin 6.–7. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voittoon ajoi Koiranen GP -tallin kuljettaja Jimmy Eriksson. Sunnuntain kilpailun voitti Marussia Manor Racing -tallin Dean Stoneman.
Menet

**Menet** [mə'nɛ] on Ranskan kunta Auvergne-Rhône-Alpesin alueella Cantalin departementissa. Asukasluku vuonna 2014 oli 556. Kunta kuuluu departementissaan Riom-ès-Montagnesin kantoniin Mauriacin arrondissementissa. Menet sijaitsee Mauriacista noin 35 kilometriä itäkoilliseen.

Kunnan nähtävyyksiin kuuluvat 1100-luvulta peräisin oleva kirkko ja pieni järvi.

## Lähteet

## Aiheesta muualla
FC Zaria Bălți

**Football Club Zaria Bălți** on jalkapalloseura Bălțin kaupungista. Seura pelaa Moldovan korkeimmalla sarjatasolla Kansallinen divisioonassa. Seura on voittanut Moldovan Cupin kertaalleen vuonna 2016.

## Lähteet
GP3 Espanjan Grand Prix 2014

**GP3 Espanjan Grand Prix 2014** oli GP3-kauden 2014 ensimmäinen osakilpailu, joka ajettiin 10.–11. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

Lauantain kilpailun voittoon ajoi Carlin -tallin kuljettaja Alex Lynn. Sunnuntain kilpailun voitti Marussia Manor Racing -tallin Dean Stoneman.
GP3 Espanjan Grand Prix 2015

**GP3 Espanjan Grand Prix 2015** oli GP3-kauden 2015 ensimmäinen osakilpailu, joka ajettiin 9.–10. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

Lauantain kilpailun voittoon ajoi ART Grand Prix -tallin kuljettaja Esteban Ocon. Sunnuntain kilpailun voitti ART Grand Prix -tallin Marvin Kirchhöfer.
Get Stoned

__NOTOC__
**Get Stoned** on suomalaisen speed metal -yhtye Stonen toinen single yhtyeen albumilta Stone. Se julkaistiin vuonna 1988 levymerkillä Mechanic Records.

## Kappaleet
**A-puoli**
# 

**B-puoli**
#  

## Kokoonpano
* Janne Joutsenniemi – laulu, basso
* Roope Latvala – kitara
* Jiri Jalkanen – kitara
* Pekka Kasari – rummut

## Lähteet
GP3 Itävallan Grand Prix 2015

**GP3 Itävallan Grand Prix 2015** oli GP3-kauden 2015 toinen osakilpailu, joka ajettiin 20.–21. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.

Lauantain kilpailun voittoon ajoi paalupaikalta startannut Trident -tallin kuljettaja Luca Ghiotto. Sunnuntain kilpailun voitti Trident -tallin Óscar Tunjo.
Risifrutti

**Risifrutti** on norjalaisen Orklan valmistama maitotuote. Sitä markkinoi ja myy Suomessa Orkla Foods Finland. Suomen lisäksi Risifruttia myydään enimmäkseen Ruotsissa ja Tanskassa. 

Risifrutti koostuu maidosta, riisistä, sokerista, marjoista, kermasta, sakeuttamisaineesta ja aromeista, kuten vanilliinista. Tuotetta myydään muun muassa mansikan-, vadelman- ja mustikanmakuisena sekä XL-koossa. Perinteisen riisikoostumuksen rinnalla myydään mannasuurimosta tehtyä Mannafrutti-välipalaa.

## Lähteet
GP3 Belgian Grand Prix 2014

**GP3 Belgian Grand Prix 2014** oli GP3-kauden 2014 kuudes osakilpailu, joka ajettiin 23.–24. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Lauantain kilpailun voittoon ajoi Marussia Manor Racing -tallin kuljettaja Dean Stoneman. Sunnuntain kilpailun voitti Carlin -tallin Alex Lynn.
GP3 Itävallan Grand Prix 2014

**GP3 Itävallan Grand Prix 2014** oli GP3-kauden 2014 toinen osakilpailu, joka ajettiin 21.–22. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.

Lauantain kilpailun voittoon ajoi Carlin -tallin kuljettaja Alex Lynn. Sunnuntain kilpailun voitti Carlin -tallin Emil Bernstorff.
Viestijuoksun Suomen-mestaruuskilpailut 1913

**Viestijuoksun Suomen-mestaruuskilpailut 1913** olivat neljännet viestijuoksun Suomen-mestaruuskilpailut. Kilpailut käytiin Turun urheilupuistossa 14.–15. kesäkuuta 1913 Turun Riennon järjestäminä. Kilpailuissa juostiin ensimmäisen kerran myös naisten 100 metrin henkilökohtainen mestaruuskilpailu.

## Miehet

### Miehet 4 × 100 metriä







### Miehet 1&nbsp;600 metriä
(800 + 400 + 200 + 200)






### Miehet 5 × 2 000 metriä






## Naiset

### Naiset 4 × 100 metriä







### Naiset 100 metriä







## Lähteet
* Suomen Urheilulehti 19.6.1913, sivut 595-596
Ruunaanjärvi

**Ruunaanjärvi** on Pohjois-Karjalassa Lieksassa lähellä Venäjän rajaa sijaitseva järvi. Rajavyöhykkeelle on matkaa kilometrin ja rajalle 3,5 kilometriä.

## Maantietoa
Järven pinta-ala on 1&nbsp;250 hehtaaria eli 12,5 km². Se on 13,3 kilometriä pitkä ja 1,9 kilometriä leveä. Järven selkä on melko avoin, mutta sen kaakkoispuoliskossa on saaria. Järvessä on laskettu olevan yhteensä 25 saarta. Suurin saari on Suusaari, jonka pinta-ala on 20 hehtaaria. Se on 900 metriä pitkä ja 430 metriä leveä. Sen ympärillä on 350 metriä pitkä Tiaisen saari sekä yksitoista pienempää saarta. Järven eteläpäässä sijaitsee 400 metriä pitkä Kotasaari ja pieni Kuikkasaari. Pohjoispäässä järveä sijaitsevat kuin jonossa Vahtisaaret, Vihtasaari, Koirasaari, Juuppulasaari ja 700 metriä pitkä Marjosaari.

Järvi on luodattu ja siitä on julkaistu syvyyskartat. Sen tilavuus on 51 miljoonaa m³ eli 0,051 km³. Järven keskisyvyys on 4,1 metriä ja suurin syvyys on 22,5 metriä. Järvenselällä voi silti olla vain metrinkin syvää.

Järven rantaviivan pituus on 45 kilometriä. Sen rannat ovat pääasiassa matalaa metsämaata, jota pienet suoalueet katkovat. Järven kaakkoispäässä jokien suistoissa on avosuota. Järvelle erottuu korkea mäki Ruunaanvaara, joka kohoaa 65 metriä järven vedenpintaa korkeammalle. Järvellä on yhden kiinteän asunnon lisäksi muutama vapaa-ajan asunto.

## Suojelualue
Järven rantoja on liitetty Ruunaan suojelualueeseen, jossa voi rajoitetusti retkeillä. Suojelualueen eteläpuolella on tämän lisäksi Ruunaan retkeilyalue.

## Vesistösuhteet
Järvi sijaitsee Vuoksen vesistössä (vesistöaluetunnus 04) Pielisen reitin valuma-alueen (04.4) Ruunaanjoen valuma-alueella (04.49), jonka Ruunaanjärven alueeseen (04.492) järvi kuuluu. Järven vedenpinnan korkeus on 139,1 metriä mpy.

Vesistön valuma-alue saa pääosan vedestänsä Venäjän puolella olevista vesistöalueista, jotka laskevat Suomen puolelle Lieksanjokea pitki. Lieksanjoki työntyy Säynäsemän (165 ha) läpi ja laskee Ruunaanjärveen Mätäsjokea myöten. Järven kaakkoispäähän laskee kaksi jokea Suurijoki ja Särkkäjoki. Ne ovat pienten Suurjoen valuma-alueen (04.495) ja sitä hieman suuremman Särkkäjoen valuma-alueen (04.494) laskujokia. Pieni laskuoja on Muorinpuro. Järven luoteispää on nimeltään Oinasjärvi, joka laskee Polvijärveen (356 ha). Sen laskujoki on myös nimeltään Lieksanjoki. Järven pohjoispäästä on kaivettu uittokanava suoraan Lieksanjokeen.

Ruunaanjärven lähialueella on muutama yli hehtaarin kokoinen järvi tai lampi, joka laskee suoraan tai välillisesti järveen. Niistä huomattavimpia ovat Lietejärvi (34 ha) ja Muorinlampi (11 ha).

## Lähteet
GP3 Britannian Grand Prix 2015

**GP3 Britannian Grand Prix 2015** oli GP3-kauden 2015 kolmas osakilpailu, joka ajettiin 4.–5. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

Lauantain kilpailun voittoon ajoi paalupaikalta startannut ART Grand Prix -tallin kuljettaja Marvin Kirchhöfer. Sunnuntain kilpailun voitti Arden International -tallin Kevin Ceccon.
Euroopan konservatiivien ja reformistien puolue

**Euroopan konservatiivit ja reformistit** (, lyh. **ECR**) on vuonna 2009 perustettu eurooppalainen EU-kriittinen ja konservatiivinen puolue.

Euroopan konservatiivien ja reformistien ryhmä on puolueen parlamentaarinen ryhmä Euroopan parlamentissa.

## Politiikka ja ideologia
Euroopan konservatiivit ja reformistit on konservatiivinen ja keskusta-oikeistolainen liike. Puolueen arvot on ilmaistu *Reykjavikin julistuksessa*. Puolue kertoo tukevansa yksilönvapautta, kansallista itsemäärämisoikeutta, parlamentaarista demokratiaa, yksityisomaisuuden suojaa, vapaata kauppaa, perhearvojen tukemista ja vallan hajauttamista.

ECR:n europarlamenttiryhmään ei hyväksytä "Venäjän ymmärtäjiä", kuten Saksan AfD-puoluetta. ECR-ryhmä pyrkii erottautumaan selkeästi jyrkemmästä Identiteetti ja demokratia (ID) -ryhmästä ja profiloitumaan sitä keskusta-oikeistolaisemmaksi konservatiivipuolueeksi.

## Johtajuus
ECR-puolueella on ollut kolme presidenttiä:

## Lähteet

## Aiheesta muualla

* ACRE Europe
GP3 Unkarin Grand Prix 2015

**GP3 Unkarin Grand Prix 2015** oli GP3-kauden 2015 neljäs osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi paalupaikalta startannut Trident -tallin kuljettaja Luca Ghiotto. Sunnuntain kilpailun voitti Arden International -tallin Kevin Ceccon.
Nummi (Hämeenlinna)

**Nummi** on Hämeenlinnan Voutilan kaupunginosassa sijaitseva lähiöalue. Alueen rakennuskanta muodostuu suureksi osaksi asuinkerrostaloista, mutta sen laitamilla on myös pientaloja. Nummi rajoittuu idässä Aleksis Kiven katuun, etelässä Loimalahdentiehen ja pohjoisessa Sammontiehen. Nummen itäpuolella, samassa kaupunginosassa, sijaitsee Jukolan lähiö. Nummella sijaitsee vuonna 2018 valmistunut Nummikeskus, johon sisältyvät uusi yhtenäiskoulu, kirjasto ja neuvola. Nummikeskuksen tieltä purettiin paikalla aikaisemmin sijainnut Nummen koulu. Nummella on myös ostoskeskus, jossa sijaitsee muutamia lähipalveluita. 

## Lähteet
Mad Hatter’s Den / Emotional Playground

__NOTOC__
**Mad Hatter’s Den / Emotional Playground** on suomalaisen speed metal -yhtye Stonen single yhtyeen albumilta Emotional Playground. Se julkaistiin vuonna 1991 levymerkillä Megamania.

## Kappaleet
**A-puoli**
# 

**B-puoli**
#  

## Kokoonpano
* Janne Joutsenniemi – basso, laulu
* Roope Latvala – kitara
* Markku Niiranen – kitara
* Pekka Kasari – rummut

## Lähteet
GP3 Belgian Grand Prix 2015

**GP3 Belgian Grand Prix 2015** oli GP3-kauden 2015 viides osakilpailu, joka ajettiin 22.–23. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Lauantain kilpailun voittoon ajoi Arden International -tallin kuljettaja Emil Bernstorff. Sunnuntain kilpailun voitti Trident -tallin Luca Ghiotto.
Veskijõgi

**Veskijõgi** (myös **Tullmurru jõgi** tai **Vaisi jõgi** ) on joki Nõvassa Läänemaalla Viron pohjoisosissa, joka laskee Keibu-lahteen Suomenlahdella.

## Joen kulku
Joki alkaa Hindaste järvestä, joka sijaitsee Suursoon alueella. Se on suoraksi kaivettu oja, joka on johdettu Veskijärveen. Veskijärveen laskee myös Tänavjärven laskuoja, joka sisältyy Veskijõen vesistöön. Alajuoksulla joki halkoo suoraksi kaivettuna aution metsäalueen ja tulee asutulle alueelle Nõvan kirkonkylän Vaisiin. Sieltä se siirtyy ranta-alueelle, missä se laskee autiolla rannikolla Keibu-lahteen.

## Lähteet
Yhdysvaltain presidentinvaalit 1804

**Yhdysvaltain presidentinvaalit 1804** järjestettiin 2. marraskuuta – 5. joulukuuta 1804. Vaaleissa vastakkain olivat istuva presidentti Thomas Jefferson demokraattis-republikaanisesta puolueesta ja Yhdysvaltain vapaussodan sankari ja entinen Ranskan suurlähettiläs Charles Cotesworth Pinckney federalistisesta puolueesta. Jefferson voitti Pinckneyn selvästi ja varapresidentiksi valittiin George Clinton.

Vuoden 1804 presidentinvaalit olivat ensimmäiset jotka järjestettiin sen jälkeen kun perustuslain 12. lisäys oli ratifioitu, joka uudisti presidentin ja varapresidentin valintamenetelmän. 12. lisäyksen mukaan valitsijamiesten piti tarkasti eritellä valintansa presidentiksi ja varapresidentiksi; aiemmin valitsijamiehet äänestivät vain presidentistä ja toiseksi eniten ääniä saanut valittiin varapresidentiksi.

## Tulokset
Yhdysvaltain presidentinvaalit 1804
|- style="background-color:#E9E9E9;text-align:center;"
! colspan="2" rowspan="1" style="text-align:left;" | Presidenttiehdokas
! rowspan="1" colspan="1" style="text-align:left;" | Puolue
! rowspan="1" colspan="1" style="text-align:left;" | Kotiosavaltio
! rowspan="1" colspan="1" style="text-align:left;" | Valitsijamiesäänet
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[Thomas Jefferson]]**
| style="text-align:left;" | **[[Yhdysvaltain demokraattis-republikaaninen puolue|Demokraatti-republikaanit]]**
| style="text-align:left;" | **[[Virginia]]**
| **162**
|-
| style="background-color:" |
| style="text-align:left;" | Charles C. Pinckney
| style="text-align:left;" | Federalistit
| style="text-align:left;" | Etelä-Carolina
| 14
|-
|- style="background-color:#E9E9E9;text-align:center;"
! colspan="2" rowspan="1" style="text-align:left;" | Varapresidenttiehdokas
! rowspan="1" colspan="1" style="text-align:left;" | Puolue
! rowspan="1" colspan="1" style="text-align:left;" | Kotiosavaltio
! rowspan="1" colspan="1" style="text-align:left;" | Valitsijamiesäänet
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[George Clinton (poliitikko)|George Clinton]]**
| style="text-align:left;" | **[[Yhdysvaltain demokraattis-republikaaninen puolue|Demokraatti-republikaanit]]**
| style="text-align:left;" | **[[New York (osavaltio)|New York]]**
| **162**
|-
| style="background-color:" |
| style="text-align:left;" | Rufus King
| style="text-align:left;" | Federalistit
| style="text-align:left;" | New York
| 14
|-
| colspan="5" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 176
|- style="font-weight:bold"
| colspan="4" style="text-align:left;" | Voittoon tarvitaan
| 89
|-
| colspan="5" style="background-color:#E9E9E9;"|
|-
| colspan="5" style="text-align:left;font-size:90%;"|
Lähde: National Archives and Records Administration
|}
Complete

**Complete** on Stonen boksijulkaisu, joka sisältää kaikki julkaistut albumit, singlet, "Get Stoned, Stay Stoned" DVD:n sekä CD-levyllisen demoja ja ennenjulkaisemattomia versioita. Lisäksi boxilla 2 ennenjulkaisematonta studiobiisiä sekä 36 sivuinen kirjanen. Boksin julkaisi Johanna Kustannus

Boksi nousi suomen virallisen listan sijalle 14.

## Sisältö
* CD1: Stone
* CD2: No Anaesthesia!
* CD3: Colours
* CD4: Emotional Playground
* CD5: Free
* CD6: Demos & Rarities
* CD7: Real Delusion / The Day of Death
* CD8: Back to the Stone Age / Symptom of the Universe
* CD9: Empty Suit / Friends / Empty Corner / Meat Mincing Machine
* DVD: Get Stoned, Stay Stoned

## Kokoonpano
* Janne Joutsenniemi – laulu, basso
* Roope Latvala – kitara
* Jiri Jalkanen – kitara
* Markku Niiranen – kitara
* Pekka Kasari – rummut

## Arvostelut
* Soundi: 
* Inferno: 
* Rumba: 

## Lähteet

## Aiheesta muualla
* 
*
Katinen

**Katinen** on Hämeenlinnan 17. kaupunginosa ja lähiöalue. Se sijaitsee keskustasta kaakkoon Katumajärven rannalla. Katisilla sijaitsee muun muassa Katisten kartano, Idänpään seurantalo, urheilukenttä, pitseria ja uimaranta. Merkittävin asutus muodostuu kaupunginosan pohjoislaidalla sijaitsevasta Katisten lähiöstä. Kaupunginosan kautta kulkee valtatie 10.

## Lähteet
GP3 Italian Grand Prix 2015

**GP3 Italian Grand Prix 2015** oli GP3-kauden 2015 kuudes osakilpailu, joka ajettiin 5.–6. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voittoon ajoi Arden International -tallin kuljettaja Emil Bernstorff. Sunnuntain kilpailun voitti ART Grand Prix -tallin Marvin Kirchhöfer.
Bruno Baptista

**Bruno Baptista** (s. 24. maaliskuuta 1997 São Paulo) on brasilialainen autourheilija. Kaudella 2017 hän kilpaili GP3-sarjassa DAMS -tallissa.

## GP3-tulokset
William Mutwol

**Boniface William Mutwol** (s. 10. lokakuuta 1967 Kapsowar) on aktiiviuransa päättänyt kenialainen estejuoksija ja olympiamitalisti.

Mutwol osallistui olympialaisiin kerran, vuonna 1992 Barcelonassa saavuttaen kisoista pronssia 3 000 metrin estejuoksusta. Ennätyksekseen 3 000 esteissä Koech juoksi ajan 8.10,74 vuonna 1992.

## Lähteet
Laaniitty

**Laaniitty** on lähiö Hämeenlinnassa, Idänpään kaupunginosassa. Alue sijoittuu Laaniitynkadun molemmin puolin, ja sen keskellä sijaitsee pitkänomainen puisto. Laaniityn rakennuskanta on kerrostalovaltaista, mutta pohjoisosassa on myös rivitaloja.

## Lähteet
Julien Falchero

**Julien Falchero** (s. 2. maaliskuuta 1997) on ranskalainen autourheilija. Kaudella 2017 hän kilpaili GP3-sarjassa Campos Racing -tallissa. Hän jatkoi kaudella 2018 Arden International -tallissa.

## GP3-tulokset
Puistonmäki

**Puistonmäki** on Hämeenlinnan 12. kaupunginosa ja lähiö. Se sijaitsee noin kahden kilometrin etäisyydellä keskustasta pohjoiseen. Idässä pitkänomainen Puistonmäki rajoittuu Vanajaveteen ja lännessä Ojoisten kaupunginosaan.

Puistonmäen lähiö sijaitsee korkean Kettumäen päällä, joten sen rakennukset näkyvät pitkälle kaupunkikuvassa.

Osa Puistonmäen palveluista on nimetty naapurikaupunginosa Ojoisten mukaan. Vuonna 2013 valmistuneessa Ojoisten lastentalossa (Mäyräntie 3) toimii neuvola, päiväkoti, esikoulu ja Seminaarin koulun alakoulun kaksi ensimmäistä luokkaa. Lastentalon paikalla sijainnut Ojoisten koulu purettiin vuonna 2012 sisätiloista löytyneen homeen takia. Lastentalon naapurissa sijaitsevat Ojoisten terveysasema (Veteraanipolku 1) ja kuntoutuksia tarjoava yksityinen palvelutalo Ilveskoti. 

Kaupunginosan itälaidalla Tampereentien ja Vanhankaupunginlahden välissä sijaitsee Hämeenlinnan kaupunginpuisto eli Parkki.

## Lähteet
Synkin hetki

**Synkin hetki** () on vuonna 2017 ensi-iltansa saanut sotadraamaelokuva, jonka on ohjannut Joe Wright. Se kertoo Winston Churchillin pääministerikauden alkuvaiheista toisessa maailmansodassa. Churchillia näyttelee Gary Oldman. Muita päärooleja esittävät Kristin Scott Thomas, Lily James, Stephen Dillane, Ronald Pickup ja Ben Mendelsohn.

*Synkin hetki* sai ensi-iltansa Telluriden elokuvajuhlilla 1. syyskuuta 2017. Teatteriensi-illan se sai Britanniassa 12. tammikuuta ja Suomessa 19. tammikuuta 2018. Oldman voitti roolistaan parhaan miespääosan Golden Globen, SAG-palkinnon sekä parhaan miespääosan Oscar-palkinnon. 
__NOTOC__
## Näyttelijät

## Arvosteluja

## Lähteet

## Aiheesta muualla
* 
*
Peter Koech

**Peter Koech** (s. 18. helmikuuta 1958 Kilibwoni) on aktiiviuransa päättänyt kenialainen estejuoksija ja olympiamitalisti.

Koech osallistui olympialaisiin kerran, vuonna 1988 Soulissa saavuttaen kisoista hopeaa 3 000 metrin estejuoksusta. Ennätyksekseen 3 000 esteissä Koech juoksi ajan 8:05,35 3. heinäkuuta 1989. Aika oli esteiden maailmanennätys yli kolmen vuoden ajan.

## Lähteet
Rachid El Basir

**Rachid El Basir** (s. 4. lokakuuta 1968) on aktiiviuransa päättänyt marokkolainen keskimatkojen juoksija ja olympiamitalisti.

El Basir osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän saavutti hopeaa 1 500 metrin juoksusta. Vuonna 1996 El Basir sijoittui samalla matkalla omassa alkuerässään kuudenneksi eikä selviytynyt finaaliin. Ennätyksekseen 1 500 metrillä hän juoksi ajan 3:33,82 vuonna 1995.

## Lähteet
Naftali Bon

**Naftali Bon** (9. lokakuuta 1945 Kapsabet – 2. marraskuuta 2018) oli  kenialainen pikajuoksija ja olympiamitalisti.

Bon osallistui olympialaisiin kerran, vuonna 1968 Méxicossa. Hän osallistui henkilökohtaisilla matkoilla 400 metrin juoksuun, selviytyen puolivälieriin. Tämän lisäksi Bon oli mukana hopeaa voittaneessa Kenian pitkän viestin joukkueessa. Ennätyksekseen 400 metrillä hän juoksi ajan 46,21 vuonna 1968.

## Lähteet
Kauriala

**Kauriala** on Hämeenlinnan 8. kaupunginosa. Se sijaitsee välittömästi keskustan länsipuolella rajoittuen etelässä Turuntiehen, lännessä Poltinahontiehen, luoteessa Matintiehen ja idässä valtatiehen 3. Kauriala on kaupunkimaisesti rakennettu alue, jonka vanhimmat osat ovat peräisin 1800- ja 1900-lukujen taitteesta ja loppu rakennuskanta pääosin 1950-luvulta. Kaupunginosan pohjoislaidalla on vanha teollisuusalue, jonka kaavoittamista asuntoalueeksi suunnitellaan.

Keskustan läheisyydestä johtuen Kaurialaan on sijoittunut paljon kauppoja, ravintoloita sekä erikoisliikkeitä. Kaupunginosassa sijaitsevat myös Kaurialan kenttä, Seminaarin koulu, Kaurialan koulu, Kaurialan lukio ja Hämeenlinnan ortodoksinen kirkko. Ennen siirtymistään Tampereelle vuonna 2012 Kaurialassa sijaitsivat myös Tampereen yliopiston opettajankoulutuslaitos ja Hämeenlinnan normaalikoulu. Erikoispiirteenä Kaurialassa on useita hämeenlinnalaisten kulttuurivaikuttajien mukaan nimettyjä katuja, kuten Eino Leinon katu, Larin-Kyöstin katu ja Cygnaeuksenkatu.

## Lähteet
Rotimi Peters

**Rotimi Peters** (s. 18. joulukuuta 1955) on aktiiviuransa päättänyt nigerialainen pikajuoksija ja olympiamitalisti.

Peters osallistui olympialaisiin kerran, vuonna 1984 Los Angelesissa ollen mukana pronssia voittaneessa Nigerian pitkän viestin joukkueessa. Ennätyksekseen 400 metrillä hän juoksi ajan 45,6 vuonna 1982.

## Lähteet
Eila Kumpuniemi

**Eila Kumpuniemi** on Ranualta kotoisin oleva suomalainen veteraaniurheilija ja voimanostaja. Kumpuniemellä ja hänen aviomiehellään Veli Kumpuniemellä on yhteensä lähes 300 SM-kilpailujen ja sitä korkeampien kisojen mitalia. Eila Kumpuniemi on valittu EPF Hall Of Fameen.

Vuonna 2016 hän voitti maailmanmestaruuden Tallinnassa masters-voimanoston MM-kilpailuissa. Samana vuonna Tšhekin Plzenissä käydyissä voimanoston masters-sarjan EM-kilpailuissa hän teki uuden Suomen ennätyksen ja voitti tuloksellaan Euroopan mestaruuden masters-sarjassa. 70-vuotiaiden 52-kiloisten sarjassa kisannut Kumpuniemi nosti yhteistuloksen 258,5 kilogrammaa. Hän teki jalkakyykyssä tuloksen 98,5 kiloa, penkkipunnerruksessa 50,0 kiloa ja maastavedossa 110,0 kiloa. Jalkakyykyssä hän paransi puolella kilolla omissa nimissään ollutta ikäluokan maailmanennätystä. Hän oli kilpailun aikaan 73-vuotias.

## Katso myös

* Ilmari Koppinen
* Senni Sopanen

## Lähteet
Albrekt

**Albrekt** () on ollut nimenä muun muassa seuraavilla hallitsijoilla:

*Ruotsin kuningas:
** Albrekt Mecklenburgilainen (1338–1412), Ruotsin kuningas 1364–1389, Mecklenburgin herttua 1379–1389 
* Saksan kuninkaita:
** Albrekt I Itävaltalainen (1255–1308), Saksan kuningas 1298–1308
** Albrekt II (1397–1439), Saksan ja Böömin kuningas 1438–1439, Unkarin kuningas 1437–1439
* Brandenburgin markkreivejä ja vaaliruhtinaita:
** Albrekt Karhu (1100–1170), markkreivi 1157–1170
** Albrekt II (1177–1220), markkreivi 1205–1220
** Albrekt III (1250–1300), kanssahallitsija n. 1284–1300
** Albrekt Achilles (1414–1486), Brandenburgin vaaliruhtinas 1471–1486
* Mainzin vaaliruhtinas:
** Albrekt, Mainzin vaaliruhtinas 1514–1545, Mainzin ja Magdeburgin arkkipiispa
* Mecklenburgin hallitsijoita:
** Albrekt I (1230–1265), Mecklenburgin hallitsija 1264–1265
** Albrekt II (1318–1379), Mecklenburgin ruhtinas 1328–1348, herttua 1348–1379
** Albrekt III (1338–1412), Mecklenburgin herttua 1379–1412, sama kuin Ruotsin kuningas Albrekt Mecklenburgilainen
* Preussin herttuoita:
** Albrekt Brandenburgilainen (1490–1568), Saksalaisen ritarikunnan suurmestari 1511–1525, Preussin herttua 1525–1568
** Albrekt Fredrik (1553–1618), Preussin herttua 1568–1618
* Saksin herttua:
** Albrekt Rohkea (1443–1500), Saksin herttua 1485–1500
* Itävallan arkkiherttua:
** Albrekt (1817–1895), arkkiherttua ja sotamarsalkka
Vanaja (Hämeenlinna)

**Vanaja** on Hämeenlinnan 39. kaupunginosa, joka on muodostettu entisen Vanajan kunnan keskuksesta. Kaupunginosa sijaitsee noin 3 kilometriä keskustasta etelään Vanajaveden rannalla. Vanajan alueella ovat mm. keskiaikainen Vanajan kirkko ja hautausmaa, Vanajan kaukolämpölaitos sekä sähkömuseo Elektra, joka on sittemmin suljettu. Kaupunginosassa on jonkin verran asutusta, pääasiassa voimalaitoksen työntekijöille 1950-luvulla rakennettuja pientaloja.

## Lähteet
Moses Ugbisien

**Moses Omote Ugbisien** (s. 11. joulukuuta 1965 Uwherun) on aktiiviuransa päättänyt nigerialainen pikajuoksija ja olympiamitalisti.

Ugbisien osallistui olympialaisiin kaksi kertaa, vuonna 1984 Los Angelesissa ja vuonna 1988 Soulissa. Vuonna 1984 hän mukana pronssia voittaneessa Nigerian pitkän viestin joukkueessa. Ugbisien oli osa Nigerian viestijoukkuetta myös seuraavissa olympialaisissa, tuolloin maa sijoittui finaalin seitsemänneksi. Ennätyksekseen 400 metrilä hän juoksi ajan 45,28 vuonna 1987.

## Lähteet
Football Manager (videopeli)

**Football Manager** on Addictive Gamesin vuonna  julkaisema urheilupeli. Peli on jalkapalloaiheinen managerointipeli.

Peli on julkaistu useille alustoille, joista ensimmäisenä Sinclair ZX80:lle. Pelille on julkaistu useita jatko-osia.

## Aiheesta muualla
* 
* 
*
Sunday Uti

**Sunday Uti** (s. 23. lokakuuta 1962) on aktiiviuransa päättänyt nigerialainen pikajuoksija ja olympiamitalisti.

Uti osallistui olympialaisiin kolme kertaa, vuonna 1980 Moskovassa, vuonna 1984 Los Angelesissa ja vuonna 1988 Soulissa. Vuoden 1980 olympialaisissa hän oli mukana Nigerian pitkän viestin joukkueessa, joka jäi omassa alkuerässään viidenneksi eikä selviytynyt jatkoon. Vuonna 1984 hän mukana pronssia voittaneessa Nigerian viestijoukkueessa, minkä lisäksi hän sijoittui 400 metrin juoksussa kuudenneksi. Seuraavissa olympialaisissa vuonna 1988 Uti osallistui 400 metrille selviytyen puolivälieriin saakka, minkä lisäksi hän mukana seitsemänneksi sijoittuneessa viestijoukkueessa.

Ennätyksekseen 400 metrillä hän juoksi ajan 44,83 vuonna 1984.

## Lähteet
Impossible Mission

**Impossible Mission** on Epyxin vuonna  julkaisema toimintapeli, jossa on tasohyppelyn ja pulmapelin ominaisuuksia.

Pelaaja on salainen agentti, jonka tehtävä on pysäyttää professori Elvin Atombender. Pelissä on aikakaudelle epätavallisen suuri ja tarkasti animoitu pelaajahahmo, joka oli ensimmäinen tehty asia pelissä ja joka vakuutti Epyxin pelin kehittämisestä.

Pelille on julkaistu jatko-osa *[[Impossible Mission II]]* (1988).

## Vastaanotto
Zzap!64-lehti antoi pelille arvosanan 95% arvostelussaan.

## Lähteet

## Aiheesta muualla
* 
* 
* World of Spectrum -sivu
Kantola (Hämeenlinna)

**Kantola** on Hämeenlinnan 19. kaupunginosa, joka sijaitsee keskustasta katsoen etelässä, Vanajaveden toisella puolella. Kantola koostuu pääosin 1950-luvulta alkaen rakentuneesta teollisuusalueesta sekä pienestä asuinalueesta, jossa on kaksi kerrostaloa ja noin 15 pientaloa. Tulevaisuudessa kaupunki on kaavaillut Kantolaan lisää asumista ja palveluja teollisuustoiminnan väistyessä hitaasti pois alueelta. Kaupunginosassa sijaitsevat muun muassa vuonna 2014 avattu Kantolan tapahtumapuisto, Kantolanniemen siirtolapuutarha, Hämeenlinnan kiipeilykeskus Hänkki, Lihateollisuuden tutkimuskeskus sekä Hämeen Sanomien toimitalo. Suurimmat Kantolassa nykyään toimivat teollisuuslaitokset ovat Lujabetonin betonitehdas ja Vanajan Keksien keksitehdas. Vuodesta 1960 Kantolassa toimineen keksitehtaan alkuperäinen toimija oli OTK:n omistama Kantolan Keksi. Niiden lisäksi alueella on muun muassa auto- ja rautakauppoja. Kantolan eteläosassa sijaitsevat viljasiilot ympäröivine rakennuksineen ovat eräitä Hämeenlinnan korkeimmista rakennuksista.

## Historiaa

Kantolan rautakautiset polttokenttäkalmistot on merkitty muinaismuistoiksi.

1700-luvulla Kantolaniemen alueella oli peltoja, harjanteella metsää ja rannoilla niittyjä. Niemen koko itäosa oli kosteaa niittyä. 1800-luvulla Kantolanniemeä hallitsi Kantolan tila, joka oli osa Vanajan piispankartanoa. Nykyisin siitä on jäljellä enää 1800-luvun lopun kivinavetta. Vuonna 1933 niemen kärkeen rakennettiin 7,8 hehtaarin kokoinen siirtolapuutarha.

Kantolanniemi alkoi teollistua 1930-luvulla, ja kehitys vain kiihtyi sotien jälkeen. OTK:n Puu Osakeyhtiön (vuodesta 1964 Sotka Oy) tehtaat valmistuivat 1948–1949 ja OTK:n Hämeenlinnan mylly (Vanajan mylly), rehutehdas ja jakeluvarasto 1950-luvulla. Vuosikymmenen keskivaiheilla nousi myös Lihateollisuuden tutkimuskeskuksen punatiilinen toimitalo Luukkaankadulle ja Maustepalvelu Oy:n toimitilat. Kantolan keksitehdas ja viljasiilot valmistuivat 1960.

Kantolan siiloihin valmistui syyskuussa 2017 Pohjoismaiden suurin seinämaalaus eli muraali. Sen on tehnyt australialainen taiteilija Guido van Helten. Viljasiilot omistaa nykyisin valtionyhtiö Suomen Viljava Oy.

## Lähteet
Lipolan ryhmä

**Lipolan ryhmä** oli yksi talvisodan suojajoukkoihin kuuluneista joukkoyksiköistä, joiden tehtävänä oli suojata muiden joukkojen perustaminen ja ryhmittyminen pääpuolustuslinjalle. Se oli alistettu 11. divisioonan esikunnalle ja oli keskitetty Pulkkisen, Lipolaan ja Valkjärven kaakkoispuolelle.

## Organisaatio
*Jääkäripataljoona 2, joka oli ryhmittyneenä Lipolan alueella
*Erillinen pataljoona 5, joka oli ryhmittyneenä Pulkkisen alueelle
*Erillinen pataljoona 2, joka oli ryhmän reservinä Valkjärvestä kaakkoon
*Erillinen komppania 5
*Psto/4. Pr.
*27. Pioneerikomppania

Vahvuus yhteensä 150 upseeria, 682 aliupseeria ja 2717 sotilasta. Yhteensä 3730 miestä.

## Taistelun kulku

30. marraskuuta ryhmän alueella torjuttiin kaikki neuvostojoukkojen tekemät yritykset murtaa viivytysasema. Lipolan ja Muolaan ryhmien saumaan edenneet neuvostojoukot herättivät kuitenkin huolta ylemmissä esikunnissa.

1. joulukuuta ryhmä torjui aamupäivän aikana sille määrätyn tykistön tukemana useita hyökkäyksiä. Puna-armeijan joukkojen hyökkäysten paine pakotti kuitenkin ensin vasemmalla sivustalla olleen JP 2:n irtautumaan asemistaan ja vetäytymään seuraavan viivytyslinjan miehittäneen Er.P 2:n läpi. Ensin mainittu pataljoona siirtyi ryhmän reserviksi. Hieman myöhemmin myös ryhmän oikeaa lohkoa puolustanut Er.P 5 irtautui asemistaan ja vetäytyi seuraavalle viivytyslinjalle.

Lipolan ryhmän alueella ei 2. joulukuuta aikana ollut merkittävää taistelutoimintaa, mutta muiden viivyttävien ryhmien alueiden tapahtumien vuoksi sekin joutui jättämään asemansa seuraavana aamuna.

3. joulukuuta Lipolan ryhmän Vuokseen asti laajennetulla alueella jouduttiin seuraava viivytysasema luovuttamaan lähes taistelutta mm. sodan alussa esiintyneiden sekavien ja ristiriitaisten käskyjen seurauksena. Osa viivytysasemassa olleista joukoista sai vetäytymiskäskyn, joka hieman myöhemmin yritettiin peruuttaa. Vetäytyminen oli kuitenkin jo ehditty aloittaa ja neuvostojoukkojen edettyä suomalaisasemien läpi joutuivat suomalaiset esikunnat toteamaan tilanteen. Vastahyökkäystä ei enää edes suunniteltu vaan osa joukoista vetäytyi pääaseman suojiin. Osa joukoista jäi kuitenkin vielä asemiinsa seuraavaan päivään asti, koska alkuperäinen vetäytymiskäsky ei ollut niitä saavuttanut. 4. joulukuuta loputkin joukot aloittivat vetäytymisensä kohti pääasemaa.

## Katso myös
*Karjalan kannaksen suojajoukkotaistelut talvisodassa

## Lähteet